Szám: 45031-61/2025.

**TÁJÉKOZTATÓ**

**a lejárt határidejű közgyűlési határozatok végrehajtásáról**

Szombathely Megyei Jogú Város Önkormányzata Szervezeti és Működési Szabályzatának 22. § (4) bekezdése alapján az intézkedést igénylő lejárt határidejű közgyűlési határozatok végrehajtása érdekében tett intézkedésekről a leadott jelentések alapján az alábbiakban számolok be:

**41/2025. (II.27.) Kgy. sz. határozatában** a Közgyűlés az energiahatékonyságról szóló 2015. évi LVII. törvény alapján 5 éves időszakra energiamenedzsment szoftver beszerzéséről döntött.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A szoftver beszerzésére vonatkozó szerződés aláírásra került.

**97/2025. (IV.30.) Kgy. sz. határozatában** a Közgyűlés jóváhagyta a MÁV Személyszállítási Zrt. (mint a VOLÁNBUSZ Zrt. jogutódja) és az Önkormányzat között megkötendő pénzügyi megállapodást, és felhatalmazta a polgármestert annak aláírására és a Szombathelyi Törvényszék előtt folyamatban lévő perek perbeli egyezségkötést követő megszüntetésére.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A megállapodás aláírásra került, azt a Törvényszék 2025. július 2. napján jóváhagyta.

**101/2025. (IV.30.) Kgy. sz. határozatában** a Közgyűlés egyetértett a Vas Vármegyei Markusovszky Egyetemi Oktatókórházzal, valamint a GESZ-szel a védőnői feladat átadás-átvételéről kötött megállapodás módosításával.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A megállapodás módosítása aláírásra került.

**145/2025. (IV.30.) Kgy. sz. határozatában** a Közgyűlés megválasztotta az AGORA Savaria Kulturális és Médiaközpont NKft. könyvvizsgálóját.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A társaság módosított alapító okirata aláírásra került.

**146/2025. (IV.30.) Kgy. sz. határozatában** a Közgyűlés megválasztotta a Savaria Városfejlesztési NKft. könyvvizsgálóját.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A társaság módosított alapító okirata aláírásra került.

**150/2025. (IV.30.) Kgy. sz. határozatában** a Közgyűlés a Szombathelyi Kőrösi Csoma Sándor Utcai Óvoda, a Szombathelyi Mesevár Óvoda, valamint a Szombathelyi Weöres Sándor Óvoda vezetőjének megbízásáról döntött.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** Az óvodavezetői megbízások aláírásra kerültek.

**151/2025. (IV.30.) Kgy. sz. határozatában** a Közgyűlés az egészségügy területén dolgozók részére kitüntető díjak adományozásáról döntött.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A kitüntetések – a Szent Márton Napi Díjátadó Gálán átadandó Életmű-díj kivételével – átadásra kerültek.

**154/2025. (IV.30.) Kgy. sz. határozatában** a Közgyűlés települési önkormányzatokkal bölcsődei feladatok ellátására kötött megállapodások módosítását, valamint a Gencsapáti Község Önkormányzatával megkötött feladat-ellátási megállapodás közös megegyezéssel történő megszüntetését hagyta jóvá.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A megállapodások módosításai, valamint a megállapodás megszüntetése aláírásra kerültek.

**155/2025. (V.29.) Kgy. sz. határozatában** a Közgyűlés jóváhagyta a mikromobilitási járművek kölcsönzési célú közterületi elhelyezésére vonatkozó együttműködési megállapodás meghosszabbítását.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A megállapodás módosítása aláírásra került.

**157/2025. (V.29.) Kgy. sz. határozatában** a Közgyűlés hozzájárult ahhoz, hogy az egészségügyi civil szervezetek számára kiírt pályázat keretében a Vas Vármegyei Mentésügyi Alapítvány, valamint a Dr. Tiborcz Sándor Egészségügyi Szakdolgozók Önképzését Támogató Alapítvány támogatásban részesüljön.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A támogatási szerződések aláírásra, a támogatások az alapítványok részére átutalásra kerültek.

**167/2025. (V.29.) Kgy. sz. határozatában** a Közgyűlés a Vas Vármegyei Szakképzési Centrum Szombathely, Markusovszky Lajos utca 6. szám alatti ingatlan 3200 m2 nagyságú részére vonatkozóan fennálló ingyenes használati jogviszonyának meghosszabbításáról döntött.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A megállapodás módosítása aláírásra került.

**173/2025. (V.29.) Kgy. sz. határozatában** a Közgyűlés egyetértett a Weöres Sándor Színház NKft. és a Mesebolt Bábszínház vonatkozásában közös működtetési megállapodások megkötésével.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A közös működtetési megállapodások aláírásra kerültek.

**181/2025. (V.29.) Kgy. sz. határozatában** a Közgyűlés megválasztotta a Fogyatékkal Élőket és Hajléktalanokat Ellátó Közhasznú NKft. könyvvizsgálóját.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A társaság módosított alapító okirata aláírásra került.

**184/2025. (VI.19.) Kgy. sz. határozatában** a Közgyűlés jóváhagyta az 1000 fa program 2025. évre tervezett eljárásrendjét.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A regisztáció 2025. július 2. napjáig lezajlott, melynek alapján a regisztrációk összesítése és a növények beszerzése folyamatban van.

**185/2025. (VI.19.) Kgy. sz. határozatában** a Közgyűlés jóváhagyta az SOS-Gyermekfalu Magyarországi Alapítványa és az Önkormányzat között kötendő együttműködési megállapodást.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A megállapodás aláírásra került.

**187/2025. (VI.19.) Kgy. sz. határozatában** a Közgyűlés nyilatkozott arról, hogy a Versenyképes Járások Program keretében benyújtott támogatási igények megvalósításához szükséges saját forrást az Önkormányzat 2025. évi költségvetésében biztosította.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A támogatói okirat kibocsátásához szükséges dokumentumok benyújtásra kerültek.

**188/2025. (VI.19.) Kgy. sz. határozatában** a Közgyűlés úgy döntött, hogy a néhai özv. Kiss Istvánné szombathelyi lakos hagyatékából származó, az Önkormányzat tulajdonát képező 2 db festményt 2029. december 31. napjáig terjedő időtartamra a Vas Vármegyei Önkormányzat részére ingyenes haszonkölcsönbe adja.

**Nagyné Dr. Gats Andrea, a Jogi és Képviselői Osztály vezetője jelenti:** A haszonkölcsön szerződés aláírásra került.

**189/2025. (VI.19.) Kgy. sz. határozatában** a Közgyűlés döntött a Szombathelyi Kézilabda Klub és Akadémia részére biztosított támogatás feltételeiről.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A támogatási szerződés 20 millió Ft összegről aláírásra került, a támogatási összeg átutalása megtörtént.

**190/2025. (VI.19.) Kgy. sz. határozatában** a Közgyűlés úgy döntött, hogy Kelemen Krisztiánt, a bűnmegelőzéssel és a közrendvédelemmel, a társadalmi részvétel erősítésével összefüggő feladatokat felügyelő tanácsnokot tagként jelöli az Uniós helyi és regionális önkormányzati képviselők hálózatába.

**Dr. Füzi Judit, a Polgármesteri Kabinet vezetője jelenti:** A csatlakozáshoz szükséges közös nyilatkozat aláírásra és megküldésre került.

**193/2025. (VI.19.) Kgy. sz. határozatában** a Közgyűlés egyetértett azzal, hogy az Önkormányzat a Circular City Centre – C3 (Körkörös Városi Központ) programban részt vegyen.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A pályázat benyújtásra került.

**195/2025. (VI.19.) Kgy. sz. határozatában** a Közgyűlés engedélyezte a városnév használatát az Isis RG SE részére.

**Nagyné Dr. Gats Andrea, a Jogi és Képviselői Osztály vezetője jelenti:** Az engedély a kérelmezőnek megküldésre került.

**198/2025. (VI.19.) Kgy. sz. határozatában** a Közgyűlés elfogadta a BLAGUSS Agora Hungary Kft. által javasolt menetrend módosítást. **200/2025. (VI.19.) Kgy. sz. határozatában** a Közgyűlés egyetértett azzal, hogy a be nem szerzett elektromos MIDI buszra figyelemmel kerüljön csökkentésre a BLAGUSS Agora Hungary Kft. felé 2025. évben megfizetésre kerülő önkormányzati ellentételezés.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A közszolgáltatási szerződés módosítása aláírásra került.

**202/2025. (VI.19.) Kgy. sz. határozatában** a Közgyűlés úgy határozott, hogy a Fogyatékkal Élőket és Hajléktalanokat Ellátó Közhasznú Nonprofit Kft. cégneve Fogyatékossággal Élőket és Hajléktalanokat Ellátó Közhasznú Nonprofit Kft. elnevezésre, a társaság rövidített elnevezése FÉHE Nonprofit Kft.-re módosuljon.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A társaság módosított alapító okirata aláírásra került.

**203/2025. (VI.19.) Kgy. sz. határozatában** a Közgyűlés megválasztotta a FALCO KC Szombathely Sportszolgáltató Kft. ügyvezetőjét.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** Az ügyvezető munkaszerződése és a társaság alapító okirata aláírásra került, a cégbíróság a változást átvezette.

**204/2025. (VI.19.) Kgy. sz. határozatában** a Közgyűlés a Haladás 1919 Labdarúgó Kft. 2025/2026. évi üzleti tervével kapcsolatos döntéseket hozott.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A társaság részére a határozat megküldésre került, a társasági szerződés módosításának aláírása megtörtént.

**205/2025. (VI.19.) Kgy. sz. határozatában** a Közgyűlés javasolta a Savaria Turizmus NKft. taggyűlésének, hogy a társaság a Nemzeti Kulturális Alap Közösségi Programok és Fesztiválok Kollégiuma által kiírt 506107/263 kódszámú felhívásra pályázatot nyújtson be.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A társaság részére a határozat megküldésre került.

**206/2025. (VI.19.) Kgy. sz. határozatában** a Közgyűlés a Szombathelyi Parkfenntartási Kft.-vel kötött vállalkozási szerződés módosításáról döntött.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A vállalkozási szerződés módosítása aláírásra került.

**207/2025. (VI.19.) Kgy. sz. határozatában** a Közgyűlés ingatlanok értékesítésére vonatkozó pályázati felhívásokat hagyott jóvá.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A pályázati felhívások 2025. június 20. napján kifüggesztésre kerültek, a nettó 100 millió Ft feletti minimum vételárral meghirdetett ingatlanok esetében a pályázatok az ingatlan.com és a jofogas.hu oldalakon meghirdetésre kerültek. A beérkezett pályázatok érvényessége tárgyában a döntés meghozatala a Gazdasági és Jogi Bizottság szeptemberi ülésének napirendjén szerepel.

**209/2025. (VI.19.) Kgy. sz. határozatában** a Közgyűlés a Pap árok állapotának javítása érdekében költségvetési forrás biztosításáról és a Nyugat-dunántúli Vízügyi Igazgatósággal megállapodás megkötéséről döntött.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A kivitelezés tárgyában a megállapodás megkötésre került, a munkaterület átadása megtörtént.

**210/2025. (VI.19.) Kgy. sz. határozatában** a Közgyűlés a 2025. évi hídfelülvizsgálat eredményével kapcsolatos döntéseket hozott.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** Az Eötvös utcai Arany-patak híd felújítása érdekében a Kisalföldi ASzC Herman Ottó Környezetvédelmi és Mezőgazdasági Technikum, Szakképző Iskola és Kollégiummal, valamint az Illés Labdarúgó Akadémiával az egyeztetésre 2025. szeptember 4. napján sor került, melyet követően – forrás hiányában – a híd 2025. szeptember 12-én lezárásra került.

A Liget utcai Arany-patak közúti híd, a Szabadnép utcai Gyöngyös-patak árapasztó gyaloghíd, valamint a Szófia utcai Gyöngyös-patak közúti híd helyreállítása megtörtént.

Az Öntő és a Paragvári utcai Gyöngyös-patak hidak helyreállítására közbeszerzési eljárás kiírása szükséges. Az eljárás megindítása érdekében indikatív árajánlatok beszerzése van folyamatban.

A Zrínyi Ilona utcai Gyöngyös-patak közúti híd, valamint a Deák Ferenc utcai Gyöngyös-patak közúti híd vonatkozásában a posztamensekbe épített, közvilágítási funkciót ellátó kandeláberek átépítésével kapcsolatban az E.ON Észak-dunántúli Áramhálózati Zrt.-vel az egyeztetésre 2025. július 23-án került sor. Ennek alapján fenti hidak vonatkozásában a posztamensekbe épített, közvilágítási funkciót ellátó kandeláberek átépítése tekintetében árajánlatok bekérésére került sor.

**211/2025. (VI.19.) Kgy. sz. határozatában** a Közgyűlés megismerte a Városháza épületének tartószerkezeti felújítására, illetve a balesetveszély megelőzéséhez, elhárításához szükséges munkálatokra vonatkozó kiviteli terveket, és felhatalmazta a jegyzőt, hogy az első körben meghatározott kivitelezési munkákra vonatkozó feltételes közbeszerzési eljárás lefolytatásáról gondoskodjon.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A közbeszerzési eljárás lefolytatásra került, a Városháza műszaki állapotával kapcsolatos végleges döntések meghozatalára vonatkozó előterjesztés a Tisztelt Közgyűlés szeptemberi ülésének napirendjén szerepel.

**213/2025. (VI.19.) Kgy. sz. határozatában** a Közgyűlés a Weöres Sándor Színház NKft. ügyvezetői munkakörének meghívásos eljárás alkalmazásával történő betöltése érdekében felkérte a polgármestert a szükséges intézkedések megtételére.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A határozat a Kulturális és Innovációs Minisztériumnak megküldésre került.

**214/2025. (VI.19.) Kgy. sz. határozatában** a Közgyűlés felkérte a polgármestert annak vizsgálatára, hogy az intermodális csomópont a korábbi tervektől eltérő, más helyszínen megvalósítható-e.

**Sütő Gabriella, a Főépítészi Iroda vezetője jelenti:** Az előterjesztés előkészítése érdekében további egyeztetések lefolytatása szükséges, ezért a beszámoló végén található határozatban javaslatot teszek a határozat határidejének módosítására.

**221/2025. (VI.19.) Kgy. sz. határozatában** a Közgyűlés megválasztotta a SZOVA NZrt. könyvvizsgálóját.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A társaság módosított alapító okirata aláírásra került.

Kérem a Tisztelt Közgyűlést, hogy a fenti tájékoztatómban foglaltakat elfogadni szíveskedjék.

**Szombathely, 2025. szeptember 17.**

|  |  |
| --- | --- |
|  | **/: Dr. Károlyi Ákos :/** |

**HATÁROZATI JAVASLAT**

**……/2025. (IX.29.) Kgy. számú határozat**

1. A Közgyűlés a lejárt határidejű közgyűlési határozatok végrehajtásáról szóló tájékoztatót elfogadja.

2. A Közgyűlés jóváhagyja a 214/2025. (VI.19.) Kgy. számú határozat határidejének 2025. december 31. napjára történő módosítását.

**Felelős:** Dr. Károlyi Ákos jegyző

(A végrehajtás előkészítéséért:

Sütő Gabriella, a Főépítészi Iroda vezetője)

**Határidő:** a 2. pontban foglaltak szerint